
ACTE  ÚNICH 

Baixos  d'una  casa  en  construcció  ahont  hi  treballen  els  fusters. 
Porta  al  fons  que  dóna  al  carreV.  Portes  laterals.  Banchs  de 
fuster  ab  eynes  de  l'ofici.  Fustes  de  totes  mides,  llistons,  por- 
tes y  vestigis  a  mitj  construir,  etc.  Molts  encenalls  per  terra. 
Tot  lo  que  dongui  caràcter  al  lloch  d'acció. 


ESCENA  PRIMERA 

A  raixecarse'l  teló^  en  Joseph,  en  el  banch  de  Pes- 
quer ra  y  ab  la  garlopa  està  fent  avenir  els  Junts  d'un 
plafó,  Robert,  a  la  dreta,  serrant  una  post.  /.'Apre- 
nent, al  carrer  escalfant  Va^gua-cuit  ab  un  grapat 
d'encenalls.  Pausa.  Tots  treballen.  Toquen  vuit  hores 
en  el  campanar  del  poble.  De  dins  se  senten  veus  de: 
Vuit  hores.  jA  esmorzar!,  y  algun  xiulet  d'avís.  Són  els 
paletes  de  Vobra.  Ne  passen  alguns  pel  fons 

RoB.  Les  vuit.  jBé  han  trigat  prou  a  caure!  Jo  crech 
que  estaven  clavades  al  campanar  ab  puntes 
d'enllatar. 

{Deixant  la  post  a  mitj  fer,) 
Apa,  deixa  la  garlopa;  tu...  mires  massa  per 
l'amo. 

Jos.       Jo  que  volia  encolar  aquest  plafó...  Per  xò  he 

fet  escalfar  Taygua-cuit. 
RoB.      Déixat  de  plafons.  Ara  és  Thora  dels  ganyips 

y  rès  més. 

Jos.       jPerò  si  Taygua-cuit  ja  està  calent!... 

RoB.      Que's  refredi.  Noy,  vés  y  portam  un  patriconet 

de  barreja.  Y  que  cuitis  si  no  vols  que't  planti 

un  mastegot. 

Apre.     Voy,  (Això  sí,  sempre  amenassant.)  {Se'n  va.) 
Jos.       Si  l'amo  arriba  y  veu  que  no  hi  encolat,  mourà 
un  escàndol,  y  ab  rahó.  L'esmorzar  no  ve  pas 
de  cinch  minuts. 
RoB.      T'agrada  molt  fer  mèrits  a  tu. 

( Va  a  V americana,  que  té  pen- 
jada d  un  clau  de  la  dreta  ^  y  treu 
dues  llesques  de  pa  y  un  tall  de 
bacallà  embolicats  en  un  número 
rf^El  Progreso.) 
Jos.       M'agrada  molt  ser  considerat.  Per  no  esperar  , 
cinch  minuts  ara,  després  se  pert  mitj'hora  en- 
cenent foch  y  tornant  a  escalfar  la  casseta  de 
Taygua-cuit. 

{Va  a  la  seva  americana ^  que 
té  penjada  d'un  llistó  al  fons  es- 
querra, y  d'ella  treu  una  fiam- 
brera  ab  V esmorzar  y  una  bota 
petita  de  vi.) 

RoB.      Que's  perdi.  Això  va  a  càrrech  del  burgès. 

Jos.       Es  que  jo... 

RoB.  Es  que  tu  vols  fer  mèrits,  t'ho  torno  a  dir.  Jo 
als  burgesos  no'Is  hi  tinch  cap  mena  de  conside- 
ració.  Ells  no  més  ens  esploten. 

Jos.  No  tant,  home,  no  tant.  També  tenen  els  seus 
mals-de-caps  per  pagar  la  setmanada. 

RoB.  jLa  setmanada!  Més  que  la  setmanada,  lo  que 
tindrien  de  fer  és  repartirnos  les  ganancies. 

Jos.  Justa  la  fusta.  Les  arregles  molt  aviat  tu  les 
coses. 

RoB.      Ja  ho  crech  que  les  arreglaria  si  tothom  pen- 
sés com  jo  y  no  hi  haguessin  béns  com  tu. 
Jos.       Més  m'estimo  ser  bè  que  no  pas  llop. 
RoB.      Jo,  no. 

Jos.       Això  va  a  encarnadures. 

RoB.  Això  lo  que  va,  és  a  tontos.  jGuerra  als  burge- 
sos! Tots  hem  de  ser  iguals.  jQuè  vol  dir  això 
de  que  un  tinga  més  que  un  altre!  Tots  iguals, 
tots  iguals. 

Jos.       èlguals,  en  quin  sentit? 

RoB.  En  el  sentit  de  que  no  hi  ha  teu  ni  meu.  De  que 
rhome  siga  lliure,  de  qtie  ningúl  mani  y  que  may 
li  falti  un  duro. 

Jos.       j Bravo,  noy!  Això  seria  una  vinya. 

RoB.      Y  està  clar  que  ho  seria 

Jos.       Però  duraria  poch. 

RoB.  (íPerquè? 

Jos.  Perquè  ningú  voldria  fer  rès  y  les  feynes  queda- 
rien parades. 

RoB.      Es  que  a  dreta  lley,  Thome  sols  ha  de  treballar 

quan  ne  tinga  ganes. 
Jos.       Lo  qu^és  tu,  no  crech  que'n  tinguessis  may. 
RoB.      Ja'n  tindries  tu  per  mi. 

Jos.       Jo'n  tinch  les  que'm  pertoquen  per  guanyarme  la 

vida  honradament. 
ROB.      Bé,  tu  tires  per  sant. 

Jos.  Y  tu  no  ho  sé  per  hont  tires. 

RoB.  Jo  tiro  dret  al  bulto. 

Jos.  No  és  fàcil  que'ns  entenguem  may  tots  dos. 

RoB.  No,  no  és  fàcil,  perquè  tu  tens  un  cor  molt  tou. 

Jos.  Y  tu'l  tens  sech  y  dur  com  la  fusta. 


ESCENA  II 
Dits  y  Aprenent  ab  un  patriconet  de  barreja 
Apre.    La  barreja. 

RoB.      Aquesta  es  la  meva;  la  barreja  social. 
Apre.    Aquf  la  teniu. 

RoB.      [Bé  has  trigat  prou!  Ja  m'escanyava  de  set. 

{Beu  y  contimía  esmorzant  sen- 
tat  en  la  part  dreta  lateral.) 
Apre.    Si  he  corregut  com  un  carril. 

{D'un  recó  de  botiga  treu  el 
seu  esmorzar  embolicat  en  un 
mocador  blau.) 
Jos.       Esmorza,  noy,  esmorza;  que  mitja  hora  aviat  és 
passada. 

RoB.  {Que  ha  acabat  de  beure,)  Com  una  tortuga 
has  corregut.  Tu,  ves  a  l'estanch  y  portam  una 
paquetilla  de  divuit.  Y  veyes  de  no  adormirte 
pel  camí. 

Apre.    iAre  a  l'estanch!  Si  justament  hi  he  passat  pel 

devant  a  l'anar  a  la  taberna,.. 
RoB.      Donchs  hi  tornes,  y  poch  replicar,  si  no  vols  que 

t'escalfi  les  orelles.  {Amenassantlo.) 
Apre.     j Aviat  està  dit  això!... 
RoB.      Y  més  aviat  estarà  fet. 

{Cor  ren  lli  al  darrera.  En  Joseph  V  atura.) 

Jos.       Robert,  home;  que  li  pots  fer  mal. 
.  RoB.      Així  escarmentarà. 

{U aprenent  se'n  va.  Robert  li 
ha  donat  vint  cèntims  pel  tabaco,) 
Jos.       Considera  que  ell  també  té  d'esmorzar... 
RoB.      Y  jo  necessito'l  tabaco,  y  ell  ha  de  servirme  en 

tot  lo  que'm  dongui  el  gust  y  la  reyal  gana. 
Jos.       Home,  ^íno  deyes  ara  fa  poch  que  tots  hem  de 

ser  iguals?  íQuí  t'entent  a  tu! 
RoB.      Ell  és  aprenent  y  jo  fadrí.  Quan  ne  siga  de  fadrí 
ell,  que  fassi  lo  mateix  ab  els  aprenents  y  que- 
darà en  paus. 

Jos.  '  l'Molt  bé!  Y  passaran  els  anys  repartintse  bofe- 
tades  uns  als  altres.  Tens  una  gran  llògica,  Ro- 
bert. 

RoB.  Lo  que  tinch  és  més  sang  que  tu  en  tot  y  per 
tot,  y  sempre  que  vulguis  t'ho  provaré. 

Jos.  Els  bous  ne  tenen  més  que  nosaltres  de  sang. 
Ab  això  no'm  dius  rès  de  nou. 

RoB.  Prou  que't  dich;  lo  qu'és  que  tu  no'm  vols  en- 
tendre. 

Jos.       Prou  que  t'entench,  home,  prou  que  t'entench... 

No'm  fassis  tan  tonto. 
RoB.      No,  de  tonto  no'n  tens  pèl  segons  per  què. 
Jos.       ^iVeus?  jAra  no  que  no  t'entench! 
RoB.      çïNo?  èQue  vols  que't  recreyi  els  oidos?  Parlo 

per  la  trassa  que  has  tingut  en  ferte  teva  la 

Carmeta,  la  noya  de  cal  forner. 
Jos.       Ey,  alto  aquí,  Robert.  Ab  la  Carmeta  hi  festejo 

ab  bons  fins  y  ab  permís  dels  seus  pares.  En 

aquest  punt  ten  molt  de  compte  com  enrahones. 
RoB.      Jo  sé'l  que'm  dich.  Ab  el  teu  paper  de  mosca 

morta  has  pogut  desbancarme,  però  encara  no 
som  al  final. 

(íDesbancarte,  dius?  jPerò  si  quan  tu  vas  venir 
aquí  al  poble  jo  ja  feya  dos  mesos  que  hi  enra- 
honava  ab  la  Carmeta! 

Això  no  vol  dir  rès.  Lo  certus  és  que  jo  guanyo 
més  bon  jornal  que  tu,  que  he  corregut  món  y 
que  may  cap  dóna  m'ha  fet  un  despreci. 
íQuè  vols  que  t'hi  digui  a  tot  això!... 
Tu  no  m'has  de  dir  rès:  soch  jo  que't  dich. 
Val  més  que  ho  deixem  córrer. 
No  tant  com  te  penses;  deixarho  córrer,  no. 

ESCENA  III 
Dits  y  /'Aprenent  ab  la  paquetilla 
El  tabaco. 

Porta.      els  dos  cèntims  que  sobren? 
Aquí'ls  teniu.  {Els  hi  dóna.) 
Si  no  te'ls  demano  ja  te'ls  quedes,  ^oy? 
Jo  no'm  quedo  rès  de  ningú. 
Que  callem. 
(jLi  tinch  una  ràbia!...) 

{Se posa  à  esmorzar  en  un  reco,) 

ESCENA  IV 

Els  mateixos  y  Quinquillayre,  home  de  mitja  edat, 
ab  una  capsa  penjant  del  coll  ab  corretja  y  uríaltra 
capsa  mostruari  a  les  mans 

Quin.  ^íFalta  alguna  cosa,  cavallers?  Porta  monedes, 
petaques,  boquilles,  sortijas,  reloj es,  pedreria 
fina. 


Jos. 


ROB. 


Jos. 

ROB. 

Jos. 

ROB. 


Apre. 

ROB. 

Apre. 

ROB. 

Apre. 

ROB. 

Apre. 

RoB.      Tabaco  falta. 

Quin.     iTabaco  ray!  Aquí'n  teniu. 

{Oferint li  la  petaca  y  entrant  a  la  botiga.) 

Fumeu,  home,  fumeu,  que  ha  arribat  Testanch. 
RoB.      Gràcies;  s'aprecia.  Ho  deya  pel  gust  de  dirho. 
Quin.     No'm  feu  un  despreci  ara. 
RoB.      Cap  despreci.  Si  justament  tinch  una  paquetilla 

per  encetar. 

Quin.     No  hi  fa  rès;  cargoleune  un;  és  Flor  de  MayOj 

de  contrabando. 
RoB.      Vaja,  donchs,  el  tastarem.  (Fa'l  cigarro.) 
Quin.         vostè,  jove?  {0/erintli  a  Joseph.) 
Jos.       Gràcies.  Jo  no  fumo. 
Quin.     Tot  això  tindrà  de  més. 
RoB.      O  de  menos.  Aquest  no  té  vicis  petits. 
Jos.       Ni  de  grossos  tampoch. 
RoB.      Com  que  tens  de  fer  casa,  ja's  comprèn. 
Quin.         això,  jove,  que  potsé'ns  casem? 
Jos.       N'hi  ha  per  dies  encara. 

Quin.  Ah,  sent  així,  vuy  ensenyarli  un  rellotjet  de  se- 
%  nyora  que  \\  agradarà  molt. 

{Va  al  banch  d'en  Joseph  y  des- 
carrega la  caixa,) 
RoB.      Apa,  veyam  si  feu  fira. 
Jos.       No,  no  s'incomodi... 

Quin.  Cap  incomodo...  els  que  tenim  l'establiment 
portàtil  l'hem  de  portar  per  tot  arreu  perque'l 
^  vegin.  iJa  veurà  quin  rellotjet!  Y  que  quan  sa- 
brà'l preu,  quedarà  esgarrifat. 

ROB.      jja  ho  sents!  Diu  que  t'esgarrifaràs. 

Quin.  Com  que  sí.  {Mostrantli  un  rellotje  de  plata,) 
Miri  qijína  monada. 

RoB.  Míratel,  home,  que  no'n  fan  pagar  cap  diner  de 
passarhi  la  vista. 

Jos.       (Sí  qu'és  bonich! 

Quin.     Y  escóltil.  {Posantli prop  Vorella.) 

Sembla  un  picapedré.  Ancora  línia  recta,  ca- 
torze rubís.  Ja  pot  dir  que  du  la  Catedral  a  so- 
bre ab  aquest  rellotjet. 

Apre.  {Que  ha  anat  acostantsi.) 

jSi  que  cap  en  poch  puesto  aquesta  catedral! 

RoB.      Tu,  calla,  ninot. 

Jos.       iQuín  mal  fa'l  noy! 

Quin.  No  enfadarse,  cavallers.  Vuy  dirlos  que'l  rellotje 
és  més  fixo  que'l  sol,  y  que  més  a  més  és  una 
ganga. 

RoB.      Apa,  donchs,  aprofitaria. 

Quin.     Vint  papallones,  y  de  regalo  encara  li  donaré 

un  respallet  pera  les  dents. 
RoB.      jja  ho  veus!  Ab  quatre  manxegos  quedes  com 

un  home  devant  de  la  teva  xicota,  y  encara  pots 

fer  contenta  a  la  sogra  regalantli  el  respallet 

perquè  s'esmoli  les  dents. 
Quin.     Això  mateix.  íQue  fem  fira? 
Jos.       Per  ara  no...  No  estich  per  gastos.  Y  no  és  per 

falta  de  ganes...  Si  algun  dia  pogués  desdine- 

rarme,  no  de  plata,  d'or  n'hi  compraria  un  de 

rellotje. 

RoB.      iD'or!  jNoy,  que  picas  alt! 

Jos.       Gens  no  hi  pico.  Per  ella  tot  ho  trobo  poch. 

Quin.     çiD'or?  Això  ray.  Miris,  ara  ni  ensenyaré  un  d'or, 

que  aquest  sí  que  és  una  verdadera  ganga. 
Jos.       jPer  vostè  tot  són  gangues! 
Quin.     Y  és  clar  que  ho  són.  jQue  no  veyeu  que  jo  no 

tinch  de  pagar  hi  tanta  contribució  ni  el  lloguer 
que  paguen  les  botigues  del  carrer  de  Fernando 
de  Barcelona!  Aquesta  mateixa  joya,  posada 
allí,  val  doble  preu  del  que  jo  li  demanaré. 

{De  la  capsa  gran  treu  un  es- 
toig y  d'ell  un  relloije  d'or,) 
Aquí  el  té.  Or  de  primera,  setze  quilats.  Y  da- 
munt de  la  tapa  un  cor  dibuixat  ab  puntetes  de 
diamant. 

RoB.      l'Això  sí  qu'és  salau! 

Jos.       jSí  qu'és  bonich,  sí! 

Quin.     Y  que  la  màquina  no  hi  ha  un  millor. 

ROB.      çíLa  soguilla  també  és  d'or? 

Quin.     No.  És  de  plata  daurada  ab  un  bany  molt  fort. 

Jos.       çíY  que  valdria  molt  tot  plegat? 

Quin.  Per  ser  la  primera  estrena  que  faig  en  aquest 
poble,  per  ser  vostè  qui  és,  y  perquè  la  seva 
xicota  tinga  un  recort  seu,  li  posaré...  rellotje, 
cadena  y  estoig...  tot  plegat...  setze  duros, 
sense  trèurenhi  una  malla. 

RoB.      No  és  gens  car. 

Quin.  Y  que  li  asseguro  que  en  cap  argenteria  ho  tro- 
barà ni  per  vinticinch  duros. 

Jos.  jSetze  duros!...  jUn  onsa!...  No  puch,  vaja,  no 
puch. 

Quin.  Un  esfors,  jove,  un  esfors.  Això  és  un  cop  a  la 
vida. 

RoB.  Vaja,  home;  jo  no  ho  diré  a  ningú  lo  que't 
costa. 

Jos.       iVaya  una  gràcia!  Bé  prou  que  ho  sabria  jo  lo 

que  me'n  he  fet. 
Quin.     ^íVoI  fer  una  cosa?  Pàguimel  a  un  tant  cada  set- 

mana.  Si  el  seu  amo  ne  respon,  jo  li  faig  entrega 
de  la  prenda  avuy  mateix. 
Jos.  .     No,  això  no.  Fins  que  fos  pagat  sempre  estaria 
ab  ànsia... 

Quin.     Veurà,  jo  busco  tots  els  medis  perquè  veig  que 

la  joya  li  agrada. 
Jos.       Sí  que  m'agrada,  la  veritat;  però  ara  cofh  ara 

no  puch.  Désil,  désil;  potser  un  altre  dia  farem 

fira. 

Quin.    Ja  donaré  algunes  passades  abans  no  acabeu 
aquesta  obra. 

{FiccVl  relíoije  dintre  V estoig, 
que  deixa  damunt  del  bancli.) 
Jos.       Qui  sab.  qui  sab... 

Quin.     ç^Y  vostè,  no  vol  rès?  cíUna  petaca  de  pell  de 

Rússia?  ciUna  boquilla  d'àmbar  y  espuma? 
RoB.      De  cireré  me'n  quedaré  una,  si  és  que'n  teniu. 
Quin.     De  tot  tinch. 

{N'hi  treu  una  capsa,) 
Trihisela  vostè  mateix. 
RoB.      jBarba!  Aquestes  no's  trenquen  encara  que  cai- 
guin a  terra. 

Quin.     ^  del  rellotjet  de  plata  no  fem  rès?  N'hi  rebai- 
xaré dues  pessetes. 
Jos.  No... 

RoB.  -        {Tot  triant  la  boquilta,  repara 

que  sobre' l  banch  hi  ha  V estoig 
del  rellotje  d'or.) 

(Si  jo  pogués....  iMaivinatge!  Aquest  xicot  ho 

pot  filà..,)       {A  P aprenent,  de  cop.) 

Tu,  Titella,  ves  a  buscar  aygua  fresca.  jApala, 

que  per  tot  te  fiques  tu! 

Apre.  jja  deya  jo  que'm  deixés  estar  tranquil  tanta 
estona! 

{Pren  un  canti  y  se'n  va,) 
Quin.     Divuit  pessetes.  No'n  parlem  més,  çíeh? 
Jos.       No,  aquesta  setmana  no. 
Quin.     No  més  que  per  gust  vuy  ensenyarli  la  màquina, 
vaja. 

Jos.       No,  no's  cansi... 
Quin.  Miri. 

(Ab  un  trempa  plomes  obre  la 
tapa  del  rellotjet  y  li  ensenya 
la  maquinaria,  allunyantse  un 
poch  del  hanch.) 

RoB.      (Ara  que  estan  distrets.) 

( De  r estoig  treu  el  rellotje 
d'or,  que  se'l  guarda  en  la  butxa- 
ca  del  pantalon y  y  torna  a  deixar 
r estoig  damunt  del  banch.) 

Quin.     ciQnè  li  sembla? 

Jos.       Molt  bé.  Però  ja  li  he  dit,  aquesta  ^setmana,  no 

farem  pas  rès.  No  estich  per  gastos. 
Quin.     Vaja,  donchs...  çi\;osíè  ja  ha  triat  la  boquilla? 
RoB.      Sí.  Aquesta.  Dèu  cèntims,  ({eh? 
Quin.  Quinze. 

RoB.      No,  no,  quinze.  Sempre  me'n  faig  dèu. 
Quin.     Vaja,  vingueu  dèu. 

{Robert y  sempre  allunyantse 

del  banch,  li  dóna'ls  dèu  cèn- 

tims.) 

Jos.  iQuína  manera  de  ferli  perdre  temps!  Després 
de  tanta  molèstia,  dèu  cèntims  de  gasto...  Me 
sab  greu. 

Quin.  Oh,  el  comers  té  aquestes  alternatives.  May  se 
sab  segur  lo  que  s'ha  de  vendre  d'un  cap  de  dia 
a  l'altre. 

RoB.      èQue  ja  marxeu  del  poble  avuy? 
Quin.     No.  Avuy  faré  nit  aquí.  Demà  ab  el  primer  tren 
aniré  a  Granollers,  qu'és  mercat. 

{Tot  recullint  y  lligant  les  cap- 
ses ab  la  corretja  del  coll.) 
Vaja,  alante,  y  divertiuse. 
RoB.      No  n'és  gayre  de  divertit  això  de  fer  ence- 
nalls, no. 

Quin.     S'ha  de  patir  a  n'aquest  món,  s'ha  de  patir. 

Jos.       Salut  y  feyna  hi  hagi. 

Quin.     Això  és  lo  principal.  Adeussiau. 

RoB.  Passarhobé. 

Jos.       Adeussiau  y  bona  sort. 

Quin.  Gràcies. 

{Se'n  va  tot  pregonant  els  seus 
articles,) 

ESCENA  V 
JosEPH  Robert 

RoB.      És  maco  aquell  rellotjet  d'or,  ^íveritat? 
Jos.       Sí  que  ho  és,  sí. 

RoB.      Y  no  diguis,  que'ls  ulls  se  te  n'hi  anaven. 

Jos.       M'ha  agradat,  no  ho  nego. 

RoB.      Y  donchs  (Jper  què  no  te'l  quedaves?  jTu  ray 

que  tens  miljot! 
Jos.       Tinch  algun  diner,  però  no  pas  per  gastarlos  en 

liijos.  No  m'agrada  estirar  més  la  mànega  que'l 

bras. 

RoB.      No  sé  còm  vos  ho  feu  pera  arreplegar  diners. 
Jos.       Molt  senzill:  no  malgastantlos  com  fas  tu. 
RoB.      çiDonchs  per  què  hem  vingut  al  món  si  no  per 

disfrutar  de  la  vida? 
Jos.       Treballant  també's  disfruta. 
RoB.      No  pas  jo.  Això  del  treball  és  un  càstich  per  mi. 
Jos.       Donchs  per  mi  és  un  goig. 
RoB.      çiSí?  Donchs  desde  ara  mateix  ja  pots  comensar 

a  fer  la  meva  feyna  també.  Jo  vindré  a  cobrar 

el  dissabte. 
Jos.       Home,  no  és  aquesta  la  qüestió... 
RoB.      Prou  que  ho  veig  que  no  és  aquesta.  Tots  fóssiu 

com  jo,  ja'ls  faríem  anar  dret  als  burgesos,  ja. 
Jos.       íQuína  taleya'ls  hi  tens! 
RoB.      Perquè  són  la  desgracia  de  l'univers. 
Jos.       jAlsa,  alsa!  jNo  t'hi  poses  per  poch!  Sembla 

impossible  que  us  deixeu  inflar  aixís  de  cap. 

{Ja  ha  acabat  d'esmorzar.)  Llestos.  Vaig  a 

buscar  la  plantilla  de  la  motllura  de  l'escala  que 

me  l'he  deixada  al  replà  del  primer  pis. 
RoB.      No  és  pas  hora  de  tornarhi. 
Jos.       Es  que  vuy  estirar  les  cames. 
RoB.      Donchs  jo  jauré  un  xich. 

{Joseph  sé'n  va  pel  fons,) 

ESCENA  VI 

Robert,  sol.  S'arregla  un  jas  d'encenalls  en  primer 
terme  dreta.  Mira  per  tot  ab  molt  recel,  se  treu  el 
rellotje  de  la  butxaca  y  diu: 

RoB.      Es  la  gran  pensada. 

{Va  a  V  americana  d'en  Joseph 

2 

y  li  posa'l  rellotje  dins,  U apre- 
nent^ que  ve  ab  el  canti  d'aygua, 
veu  Vacció  d'en  Robert,  encara 
que  no  la  comprèn  del  tot.  En 
Robert  torna  al  jas,) 
Ara  me  les  pagaràs  totes. 

ESCENA  VII 

Robert  fent  veure  que  dorm.  Aprenent  que  ve  ab  el 
canti  d'aygua.  Tot  seguit  Joseph 

Apre.  (íQuè  deu  haver  fet  en  Tamericana  d'en  Joseph?) 

L'aygua.  {Dirigintse  a  Rebert,) 

RoB.  Pels  ànechs. 

Jos.  ciEs  fresca?  {Entrant,) 

Apre.  Com  un  glas. 

Jos.  Dónamen  un  trago.  {Beu  a  raig  de  canti.) 

RoB.  Més  m'estimo  la  barreja  jo.  {Apura'l porronet.) 

ESCENA  VIII 
Els  mateixos  y  Quinquillayre 

Quin.  Ja  torno  a  ser  aquí,  joves. 

RoB.  (Ara  ve'l  bo.) 

Jos.  ciQuè  hi  ha  de  nou,  bon  home? 

Quin.  Molt  hi  ha.  Que'm  trobo  a  faltar  aquell  rellotjet 

d'or  que  us  he  ensenyat. 

Jos.  \Y  què! 

Quin.  Que  jo  ve'l  tenia. 

RoB.  Ep,  mestre,  aquí  no  prenem  rès  de  ningú. 

Quin.  Home,  jo  no  dich  tant...  Però  podria  molt  ben 

ser  que  hagués  caygut  a  terra  sense  fer  soroll, 
damunt  dels  encenalls. ^ 
Jos.       Sí  que  pot  ben  ser.  Miremho. 

{Se  posa  a  regirar  els  ence- 
nalls.) 

RoB.      jOh'  Poden  ser  moltes  coses. 
Jos.       (iQuè  vols  dir  ab  això? 

RoB.      Rès:  que  jo'l  rellotje  pot  dirse  que  ni  The  vist... 

Si'm  fan  dir  com  era,  ni  m.enos  ho  sé.  A  tu  sí 

que  te  l'ha  ensenyat. 
Jos.       Sí,  a  mi  sí;  però,  jquè  vols  dir  ab  aquesta  rialleta! 
RoB.      Rès,  home,  rès.  A  mi  sí  que'l  rellotje  tant  me 

fa...  No  tinch  promesa  per  ferli  regalos  jo. 
Jos.       Robert,  ^ísabs  que  això  està  molt  mal  dit? 
RoB.       Y  que  no  és  veritat  que  jo  no'n  tinch  de  promesa? 
Jos.       Es  que  ho  dius  d'una  manera  molt  especial. 
RoB.      iNo  sé  de  quina  manera  vols  que  ho  digui! 
Jos.       Home,  jo  crech  que  més  que  parlar  en  va,  fóra 

molt  millor  que'ns  ajudessis  a  buscar... 
RoB.      çiEl  què?  ciLa  lluna  en  un  cove? 
<5uiN.     Alto,  jove;  ara  soch  jo  qui  us  pregunto  què  voleu 

dir  ab  això  de  la  lluna  en  un  cove. 
RoB.      Rès  vuy  dir... 

Quin.  Es  que  sembla  talment  que  voleu  donar  a  com- 
pèndrer  que  soch  jo  qui  ve  aquí  a  cercar  la  lluna 
en  un  cove,  y  això  són  unes  paraules  de  molt 
poca  solta.  Jo  aquí  he  tret  el  rellotjet,  tots  ho 
heu  vist,  y  al  primer  lloch  ahont  he  anat  ja  me'l 
trobo  a  faltar. 

RoB.      çíY  a  mi  què'm  conteu  ab  tot  això? 

Quin.  jDonchs  a  qui  voleu  que  ho  conti!  Aquí  no  hi 
havia  més  que  vosaltres... 

Jos.       Es  veritat,  sí;  però  nosaltres  no  som  gent  per 

quedarnos  rès  de  ningü. 
RoB.      Jo,  no. 

Quin.  Ey,  jo  no  he  dit  tant.  Jo  no  més  dich  queM  re- 
liotje  no's  troba,  y  que  aquí  és  Túltim  lloch  ahont 
rhe  tret. 

RoB.      Si  voleu  ja  podeu  escorcollarme  a  mi. 
Quin.     Això  no  seré  pas  jo  qui  ho  fassi...  Però... 
Apre.    Pels  encenalls  no  hi  ha  rès. 
Quin.     Però  un  o  altre  ho  arreglarà. 
RoB.      Per  mi  si  que... 

Quin.  {Carregantse  la  caixa  y  tot 

marxant,) 
Ja  s'arreglarà  aquesta  qüestió,  ja. 


ESCENA  IX 
Dits  menys  Quinquillayre  ' 

Jos.       jY  què  fem  ara!  jAquest  home  ens  portarà  un 

disgust! 
RoB.      jDisgust!  A  mi,  cap. 
Jos.       No  ho  penso  jo  així. 
RoB.      íQue  li  has  pres  tu? 
Jos.       Tu  diràs. 

RoB.  Donchs  jo...  tampoch.  cíQue  li  hem  dit  nosaltres 
que  entrés  a  ensenyarnos  el  rellotje? 

Jos.  Home,  això  no  és  cap  rahó  perquè'n  surtint 
d'aquí  no  se  l'hagi  trobat  a  faltar. 

RoB.  Ell  ho  diu  que  se  l'ha  trobat  a  faltar,  però  a  mi 
no'm  consta. 

Jos.       [Penses  d'una  manera  molt  estranya  tu!  Y  el  cas 

és  que  ab  les  teves  contestacions  encara  has 
embolicat  més  la  situació.  jAra  aquest  home  ne 
donarà  part...  y  ves  quin  escàndol  per  tot  el 
poble! 

ROB.  Deus  tenir  por  de  que  se  n'enterin  a  casa  la 
teva  xicota. 

Jos.       Veuràs,  no  soch  com  tu  que  no  tens  por  de  rès. 

RoB.  çiNo  n'estàs  ignocent?  Donchs  tot  t'ha  de  tenir 
sense  cuidado.  Això  ho  he  après  de  tu  mateix, 
que  dius  que  quan  la  conciencia  està  tranquila 
als  ulls  de  Déu,  no  hi  ha  rès  que  témer. 

Jos.  Sí  que  ho  dich;  però  ara  no  són  als  ulls  de  Déu, 
sinó  als  ulls  dels  homes  que'm  de  demostrar  la 
nostra  ignocencia.  Y  ^sabs  per  què?  Perquè'ls 
homes  poden  equivocarse,  perquè  no  poden 
llegir  a  dintre  nostre. 

RoB.  jUy,  uy!...  jQuantes  retòriques!  Vaig  a  pendre 
la  fresca...  Encare  m'amohinaríes  tu... 

(Va  per  marxar,  y  vora  la  por- 
ta's topa  ab  r Aprenent  que  encara 
busca  pels  encenalls.) 
jEncara  busques  tu!  Ves  si'l  trobes  y...  quédatel 
per  paga. 

Apre.    iJo!  jDéu  me'n  guard! 

RoB.  Potsé'l  trobaran  ahont  menos  podria  pensarse 
ningú. 

Jos.       Escolta,  Robert,  escolta;  es  precís  que  pensem. 

{Va  seguintlo.) 

ESCENA  X 

Aprenent  soL  Queda  pensatiu,  Mira^  sense  moiires 
del  mitj  de  V escena y  les  dues  americanes  penjades.  De 
cop  recorda  lo  que  ha  vist  a  V entrar  ab  Vaygua^  y  va 
a  l'americana  d'en  Joseph,  troba'l  rellotje^  dubta  un 
moment y  li  acut  una  idea,  y,  mirant  per  no  ésser  vist, 
posa'l  rellotje  en  V americana  d'en  Robert, 

Apre.    Ja  veuràs,  cada  cosa  en  son  lloch. 

{Toquen  dos  quarts  de  nou.) 

ESCENA  XI 
.  El  mateix,  Joseph  y  Robert 

Jos.       Dos  quarts;  apa,  tornemhi.  Escalfa  raygua-cuit, 
depressa. 

{L'Aprenent  ho  fa  encenent  foch 
al  carrer.) 

RoB.      jSempre'l  mateix  qüento! 

*  {Estirantse  de  brassos  ab 
mandra.) 
jQuína  setmana  més  llarga! 
Jos.       jLlarga,  y  tot  just  sorn  dimars! 
RoB.      Per  xò  mateix.  Per  anar  bé  tindria  de  ser  festa 
un  dia  per  altre. 

{Treu petaca  yfa  un  cigar rillo.) 
Jos.       jAra't  poses  a  fe'l  cigarro! 
RoB.      Es  el  cigarrillo  de  la  feyna. 
Jos.       Digues  millor  el  de  la  mandra. 
RoB.      Bé,  vaja,  jprou!  jja  n'estich  tip  dels  teus  ser- 

mons!  riQue  tu  ets  més  treballador?  Bon  profit. 
Els  neuies  com  tu  són  els  que  busquen  els  amos, 
perquè  són  els  que  desacrediten  la  clase. 
Jos.       èQuína  clase? 

RoB.  La  meva;  la  que  \7ol  la  emancipacions  la  que  no 
vol  ser  esclava  del  làtigo  del  burguès,  la  que  va 
sempre  endevant;  la  que  espera  l'hora  de... 

Apre.  L'aygua-cuit. 

{Present antse  de  cop  ab  la 
casseta.) 

RoB.      iQuè  dius! 

Apre.    Que  ja  està  calent  Taygua-cuit. 
Jos.       Apa  donchs,  vinga'l  serjant. 

ESCENA  XII 

Els  mateixos,  Quinquillayre  y  Jutje  de  pau  ab  kin 
Agutzil,  que  no  parla.  Van  vestits  d'americana y  sen- 
zills ^  però  ab  vara. 

JuT.       Hola,  noys. 
Jos.       jEl  jutje! 

JUT.  Com  jutje  vinch,  sí;  veyam  qu'és  això  que  diu 
aquest  bon  home. 

RoB.      jY  què  n'hem  de  fer  de  lo  que  ell  digui! 

JUT.  Poch  a  poch;  sí  que  n'hem  de  fer.  Això,  Robert, 
està  mal  contestat.  Jo,  si  us  he  de  ser  franch,  no 
us  crech  capàs  a  ningú  de  vosaltres  de  una  mala 
acció;  però  al  poble  represento  una  autoritat  y 
tinch  l'obligació  d'escoltar  a  tothom,  y  més 
encara  tractantse  d'un  foraster. 

Jos.       Té  rahó. 

JUT.       Vejam,  Joseph;  esplícat  qu'és  tot  això. 

Jos.       éQuè  voleu  que  us  espliqui,  pobre  de  mi? 

JuT.       Aném  per  parts.  Aquest  home  diu  que  ha  entrat 

aquí  quan  encara  esmorzàveu. 
Jos.       Es  cert. 

JUT.       Y  que  vos  ha  ensenyat  un  rellotje  de  plata  y 

després  un  d'or. 
RoB.      A  mi  no.  A  n'en  Joseph. 
JuT.       A  tu  0  a  ell,  és  igual. 
RoB.      No,  senyor,  que  no  ho  és. 

JuT.       Pel  cas  sí  que  ho  és  d'igual,  puig  tots  dos  ereu 

aquí  a  la  botiga. 
RoB.      Sí,  però  jo'l  rellotje  tot  just  The  vist,  que  consti. 
JuT.       Constarà,  ja  que  tant  t'hi  empenyes. 
Jos.       Té  rahó  en  Robert,  és  a  mi  a  qui  ha  ensenyat  el 

rellotje. 

JuT.  Està  bé.  Ara  digueume  vos:  el  rellotje  l'heu  tor- 
nat a  desar,  ^veritat?  {Al  Quinquillayre.) 

Quin.  Sí;  l'he  tornat  a  l'estoig.  El  jove  m'ha  comprat 
una  boquilla  de  cireré. 

RoB.      Que  us  l'he  pagada,  ^eh? 

Quin.     Ningú  diu  lo  contrari;  sí,  l'heu  pagada. 

RoB.      i  Ah!  Es  que  per  xò... 

JuT.       {A  r Aprenent,)  ^  tu,  ahont  erets? 

Apre.     A  buscar  un  canti  d'aygua  fresca. 

Quin.  Es  veritat,  sí;  hi  ha  anat  quan  jo  posava'l  rellotje 
a  l'estoig.  Ho  recordo  bé. 

JuT.       Y  després,  équè? 

Quin.  Rès  més...  Jo  fico  l'estoig  a  la  capsa,  la  tanco, 
m'en  vaig,  y  en  sortint  d'aquí  entro  a  l'estanch 
d'aquest  mateix  carrer,  y  a  l'anar  a  treure'l 
rellotje  per  ensenyarlo,  trobo  l'estoig  buit. 

JuT.  no  haveu  entrat  en  lloch  més? 

Quin.  No. 

JuT.       ^N'i  haveu  obert  la  capsa  pel  carrer? 

Quin.  Tampoch. 

JuT.       çíN'esteu  ben  segur? 

Quin.  Seguríssim. 

JuT.  ciAixí  és  que'I  rellotje  falta  desde  aquesta  bo- 
tiga? 

Quin.     Sí,  sí.  Es  cosa  segura. 
Apre.    (iJo  ho  esbotzo!) 
JuT.  per  terra  ho  heu  buscat  tot  ben  bé? 

Jos.       S'han  regirat  tots  els  encenalls  sense  trobar  rès. 
JuT.       Ja  és  un  xich  misteriós  aquest  cas,  ja. 
RoB.      jPts!  Hi  han  coses  y  coses  en  el  món... 
JuT.       íQuè  vols  dir  ab  això,  tu? 
RoB.      Vuy  dir  que,  aneu  a  sapiguer  ahont  és  la  ve- 
ritat... 

Quin.     Ey,  minyó;  jo  la  dich  la  veritat. 
RoB.      Potser  sí. 

Quin.  Sense'l  potser.  Jo'm  guanyo  la  vida  de  . poble  en 
poble  y  sense  fer  cap  mala  cosa  en  lloch;  çísabeu 
què  vuy  dir? 

RoB.      No  sé  rès  jo. 

Quin.     Vuy  dir  que... 

JUT.  No'ns  allunyem  de  la  qüestió.  Aquí  al  poble  no's 
toca  may  rès  de  ningú;  dormim  ab  les  portes 
obertes.  Pel  bon  nom  de  tots,  voldria  que  la 
cosa  quedés  morta  aquí  mateix  abans  de  passar 
al  Jutjat  de  primera  instància.  Veyam,  veyam... 
Pensem  entre  tots. 

ROB.  (íY  què'm  de  pensar?  Jo  no  tinch  pas  rès  a  sobre; 
podeu  escorcollarme. 

JUT.  Això  és  lo  que  s'ha  de  fer:  un  registre  general. 
RoB.      No  hi  tinch  cap  incovenient.  Mireu,  allí  tinch 

ramericana.  {Senyalant  la  de  la  dreta.) 
Jos.       Y  allí  la  meva.  {La  de  V esquerra.) 
JuT.       Jo  no  ho  voldria,  però  no  hi  ha  més  remey.  Agut- 
zil, registreu  a  un  y  altre. 

{L'Agutzil  escorcolla  a  n'en 
Joseph,  y  després  a  ríen  Robert, 
que  estan  a  cada  costat  d" escena.) 
çiRès?  Atanseu  aquella  americana. 

{La  a'en  Joseph.) 
RoB.      (Ara  ve'l  gran  cop.) 

{U agutzil  entrega  V  americana 
al  JutjCy  que  mira  totes  les  but- 
xaques?^ 
JuT.       Aquí  no  hi  ha  res. 
RoB.      (jCom  por  ser  això!) 
JuT.       Veyam  l'altra. 

{U Agutzil  li  entrega  la  d'en 
Robert.) 
JuT.       [Eh!  ciQu'és  això? 
Tots.    jEl  rellotje! 

JUT.  {Mostrant  el  rellotje  que  ha 

trobat  en  Vamericana  d'en  Ro- 
bert.) 

çíÉs  aquet? 
Quin.     El  mateix. 
JuT.       Robert,  tu,  tu  ets  el  lladre. 
RoB.  {Ab  gran  sorpresa. ) 

jPerò  com  pot  ser,  si  jo  li  he  posat  a  n'ell! 
JuT.       iQuè  dius! 

RoB.      (iAy!)  No,  vuy  dir  que  jo  he  vist... 

JuT.       Amarreulo  bé.  {U Agutzil  l'apressa,) 
Jos.       èQuè  has  vist  tu? 
RoB.      He  vist  com  tu'l  robaves. 
Apre.  {Ab  crit  sortit  del  cor.  Sorpresa 

en  tots,) 

i  Mentida!  Qui  ho  ha  vist  he  sigut  jo  <]uan  tu'l 
posaves  dins  l'americana  d'en  Joseph. 

RoB.      jMalehit  sigues! 

Quin.     (No  sé  perquè'l  cor  m'ho  deya.) 

Apre.  Sí,  sí,  jo  l'he  vist,  y  per  xò  he  fet  el  cambi.  Ell 
lo  que  voh'a  era  comprometre  a  n'en  Joseph, 
ferlo  perdre  perquè  té  enveja  de  que  la  Carmeta 
del  forn  l'estimi.  Sí,  sí;  és  un  envejós,  un  mal 
home,  sempre  vol  pegar  a  tothom...  Si  jo  he  fet 
mal  fet  ab  lo  que  he  fet,  castigueume,  casti- 
gueume...  Jo  sols  volia  salvar  a  n'en  Joseph  del 
parany  en  que  anava  a  caure. 

JuT.       Molt  bé,  noy.  El  fet  és  patent  y  clar.  No  deixa 
•  lloch  a  dubtes.  Se  farà  justícia.  Anem. 

{Senyalant  a  Robert.) 


TELÓ 


REPERTORI  SENSE  DAMES 


OBRES  PUBLICADES 


Obra  1.  El  Cant  de  la  Sirena,  drama  en  tres  actes, 
original  de  Lluís  Millà  y  Lluís  Suner  y 
Casademunt. 

»  2.  Deixebles  de  Sherlock  Holmes,  detectivada 
còmica -satírica  en  un  acte,  original  de  Jo- 
sep ASMARATS. 

»  3.  Somni  de  floria,  drama  en  tres  actes  y  en 
prosa,  original  d'E.  Qraells  y  Castells. 

>>  4.  A  mitja  vela,  diàleg  còmich  en  vers,  origi- 
nal de  Lluís  Milla. 

>>  5.  Dintre'l  parany,  quadro  dramàtich  en  un  acte 
y  en  prosa,  original  de  Lluís  MillA  y  Lluís 
Suner  y  Casademunt. 


